**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**Α 2.Η εννοια** φύσις σχετιζεται με τη δημιουργία πόλης καθως αυτή αποδίδεται σε φυσικους παραγοντες,την εμφυτη ταση των ανθρωπων να βρισκονται μαζι με αλλους. (Γραφουμε τι είναι τελος για τον Αριστοτελη:τελειωση,ολοκληρωση,κατακτηση του κορυφαιου για τον καθενα ,αγαθου και να ολοκληρωσει τη φυση του. Κλπ)

Η πολη αποτελει το τελος των πρωτων κοινωνικων οντοτητων ,είναι το πρωθυστερο αιτιο και η αρχη της κοινωνικης συμβιωσης.Κι εφοσον αυτή η κοινωνικη συμβιωση είναι συμφωνη με τη φυσικη ορμη του ανθρώπου,γινεται φανερο πως στην εννοια της πολης βρισκεται το κοινο σημειο αναφορας των δυο εννοιων.»Τα παντα κινουνται προς ένα τελος»:τελολογικη αποψη Αριστοτελη.

**Β1.** Ο Αριστοτέλης στο απόσπασμα από το Θ΄ βιβλίο των Πολιτικών παραθέτει ορισμένες προτάσεις του σχετικά με την παιδεία. Αρχικά, συνοψίζει τα δύο συμπεράσματα που έχουν προκύψει από τα προηγούμενα. Η φράση «φανέρον (ἐστί)» δείχνει ότι η αιτιολόγηση τους έχει προηγηθεί και θεωρούνται πλέον τεκμηριωμένες απόψεις. Αξιοσημείωτη στην εκφορά των δύο συμπε­ρασμάτων είναι η χρήση ρηματικών επιθέτων σε -τέον («νομοθετητέον, ποιητέον»), που τους προσδίδει το χαρακτήρα του «δέοντος».

Η πολιτεία, λοιπόν, κατά τον φιλόσοφο, πρέπει να θεσπίσει νόμους για την εκπαίδευση *(«νομοθετητέον περί παιδείας»),*γιατί η εκπαίδευση των νέων είναι ζήτημα που αφορά στο κράτος και όχι σε κάθε πολίτη ξεχωριστά. Το πολίτευμα, κατά τον Αριστοτέλη, εκτός από κατανομή των εξουσιών είναι και τρόπος ζωής. Για να ακολουθηθεί ο τρόπος ζωής που ταιριάζει σε κάθε πολίτευµα, πρέπει να υπάρχει η αντίστοιχη µορφή παιδείας, που ποικίλλει ανάλογα µε τους σκοπούς της κάθε πολιτείας. Ο νομοθέτης, λοιπόν, πρέπει να φροντίσει για την εκπαίδευση των νέων, εφόσον η αγωγή του πολίτη πρέπει να συμβαδίζει με το είδος του πολι­τεύματος. Έτσι, το δημοκρατικό πνεύμα προστατεύει και εγκαθιδρύει τη δημοκρατία και το ολιγαρχικό πνεύμα την ολιγαρχία. Στα *Ηθικά Νικομάχεια,* άλλωστε, ο φιλόσοφος υποστήριξε ότι «οἱ γὰρ νομοθέται τοὺς πολίτας ἐθίζοντες ποιοῦσιν ἀγαθούς»  και η παιδεία είναι ένας από τους φορείς μέσω του οποίου οι νέοι θα συνηθί­σουν να προβαίνουν σε ενάρετες πράξεις.

Επιπρόσθετα, η παιδεία πρέπει να είναι ίδια για όλους *[«ταύτην (τὴν παιδείαν) κοινὴν ποιητέον»].* Το συμπέρασμα αυτό προκύπτει ως λογική συνέπεια του προηγούμενου, αφού η θεσμοθέτηση του τρόπου λει­τουργίας της εκπαίδευσης στη βάση συγκεκριμένης ιδεολογικής κατεύθυνσης δεν μπορεί παρά να αναφέρεται σε όλους τους πολίτες και όχι σε ένα μέρος τους. Ο δημόσιος χαρακτήρας της παιδείας είναι, κατά τον Αριστοτέλη ένα αίτημα που προκύπτει από την ανάγκη κοινωνικής και πολιτικής ισότητας.  Επίσης, η κοινὴ παιδεία είναι απαραίτητη για την ενότητα της πόλης και τη συλλογική ευτυχία. Στο πλαίσιο αυτό τονίζεται μαζί με τον δημόσιο και ο ενιαίος χαρακτήρας της παιδείας: τὴν παιδείαν κοινὴν καὶ μίαν ποιεῖν (Πολιτικά). Ως καλύτερο εκπαιδευτικό σύστημα για την επίτευξη των παραπάνω στόχων κρίνεται από τον Αριστοτέλη το εκπαιδευτικό σύστημα των Λακεδαιμονίων.

Η ανάγκη να ασχοληθεί σοβαρά ο νομοθέτης με την παιδεία των νέων επιβεβαιώνεται και μέσα από την πρώτη παράγραφο τού πρωτότυπου κειμένου. Εδώ ο Αριστοτέλης εξετάζει το ενδεχόμενο να καταστεί ο άνθρωπος το χειρότερο απ’ όλα τα όντα *(«χείριστον πάντων»).* Αν ο άνθρωπος αποκοπεί από το νόμο και τη δικαιοσύνη και γίνει οδηγός του η αδικία και η παρανομία *(«χωρισθεὶς νόμου καὶ δίκης χείριστον πάντων»),* παύει να ισχύει η θεμελιώδης αρχή επιβίωσης της πολιτικής κοινωνίας*.* Γίνεται, μάλιστα, το χειρότερο απ' όλα τα ζώα, αφού, όπως γράφει και αλλού ο Αριστοτέλης, ένας κακός άνθρωπος μπορεί να κάνει απείρως περισσότερα (*μυριοπλάσια*) κακά από ένα θηρίο.

Την ίδια θέση διατυπώνει και ο Πλάτωνας στους *Νόμους*του λέγοντας ότι ο άνθρωπος γίνεται το πιο άγριο από όλα τα ζώα της πλάσης, αν δεν πάρει σωστή αγωγή. Η αδι­κία που διαθέτει δύναμη και μπορεί να εξουσιάσει είναι ό,τι χειρότερο μπο­ρεί να συμβεί, αφού τίποτε δεν είναι δυνατόν να της αντισταθεί. Το χάος, οι συνεχείς και άγριες συγκρούσεις και ο ευτελισμός του ανθρώπινου είδους θα είναι τα αναμενόμενα αποτελέσματα *(«Χαλεπωτάτη γὰρ ἀδικία ἔχουσα ὅπλα·»).* Η ηθική εκτροπή θα έχει οδυνηρές συνέπειες, γιατί τα ό­πλα που η φύση έδωσε στον άνθρωπο, για να φτάσει στην τελείωση, θα τα χρησιμοποιή­σει τώρα «παρά φύσιν», για να υποστηρίξει αποτελεσματικά την επιλογή της αδικίας *(«οἷς ἐπὶ τἀναντία ἔστι χρῆσθαι μάλιστα»).*

Έτσι, με μια συσσώρευση αρνητικών προσδιορισμών, η αδικία θεωρείται *«χαλεπωτάτη»,* ενώ ο δίχως αρετή άνθρωπος (ο άδικος) χαρακτηρίζεται ως το πιο ανόσιο ον *(«ἀνοσιώτατον»)* στις σχέσεις με το θείο. Με το επίθετο «ανόσιος» ο Αριστοτέλης χαρακτηρίζει τον άνθρωπο που δεν ζει σύμφωνα με τη λογική, αλλά κυριαρχείται από τα πάθη και τις επιθυμίες. Ξεφεύγει από τα όρια του μέτρου, επιδίδεται σε ακολασίες και δεν έχει κανέναν ηθικό φραγμό. Επιπλέον, ο άνθρωπος αυτής τής ηθικής απαξίας χαρακτηρίζεται ως το πιο άγριο ον (*«ἀγριώτατον*») στις σχέσεις με τους άλλους ανθρώπους και το χειρότερο απ΄ όλα *(«χείριστον*») τα όντα στις πιο χαρακτηριστικές ζωώδεις απολαύσεις. Ο Αριστοτέλης δίνει εδώ με πολυσύνδετο σχήμα δυο σημαντικά παραδείγματα ηθι­κής εκτροπής: τις ακολασίες στην ερωτική ζωή  *(«καὶ πρὸς ἀφροδίσια»)* και  τις υπερβολές στην κατα­νάλωση φαγητού και ποτού*(«καὶ ἐδωδὴν»).*

Εμμέσως πλην σαφώς από τα λεγόμενα του Αριστοτέλη προκύπτει ότι υπάρχει μια διαλεκτική και αμφίδρομη σχέση ανάμεσα στην παιδεία και την κοινωνία. Ο Αριστοτέλης ταυτίζεται με τον δάσκαλό του σε δύο βασικές παραδοχές. Καταρχάς, ότι το πρόβλημα της παιδείας μόνο μέσα στο πλαίσιο της ευρύτερης κοινωνίας / πόλεως μπορεί να συζητηθεί. Άλλωστε, κεντρικός στόχος όλων των ανθρώπινων δραστηριοτήτων μέσα στην πολιτική κοινωνία είναι η συνοχή, η πρόοδος και η ευημερία της πόλεως στο σύνολό της. Και η παιδεία, λοιπόν, διδάσκει ο Σταγειρίτης, σ’ αυτό ακριβώς το τέλος αποβλέπει.  Προκειμένου, λοιπόν, να αποσοβηθούν οι τραγικές επιπτώσεις τής αδικίας και τής ανηθικότητας, όπως αναπτύχθηκαν παραπάνω, η παιδεία οφείλει να είναι νομοθετικά οργανωμένη, δημόσια και ενιαία για όλους τους ελεύθερους πολίτες, ειδικότερα και εμφατικότερα τους νέους, που θα είναι οι μελλοντικοί πολίτες.

**Β2.** Στο συγκεκριμένο απόσπασμα από τα *Πολιτικὰ* ο φιλόσοφος αναφέρεται σε τρεις διακριτές περιοχές της παιδαγωγικής έρευνας: α) διδακτικοί σκοποί, β) εκπαιδευτική πρακτική και γ) γνωστικό αντικείμενο. Η σύνταξη *μανθάνειν πρός…* χρησιμοποιείται από τον Αριστοτέλη, για να αναφερθεί σε πιθανούς διδακτικούς σκοπούς.

Ως πιθανοί σκοποί της παιδείας παρατίθενται διαζευτικά η αρετή ή ευτυχία (*Οὐ γὰρ ταὐτὰ πάντες ὑπολαμβάνουσι δεῖν μανθάνειν τοὺς νέους οὔτε πρὸς ἀρετὴν οὔτε πρὸς τὸν βίον τὸν ἄριστον)*, η ανάπτυξη του πνεύματος ή η καλλιέργεια της ψυχής*(οὐδὲ φανερὸν πότερον πρὸς τὴν διάνοιαν πρέπει μᾶλλον ἢ πρὸς τὸ τῆς ψυχῆς ἦθος·)*, η χρηστικότητα της γνώσης ή η αυταξία της*(δῆλον οὐδὲν πότερον ἀσκεῖν δεῖ τὰ χρήσιμα πρὸς τὸν βίον ἢ τὰ τείνοντα πρὸς ἀρετὴν ἢ τὰ περιττά*).

Η τρέχουσα εκπαιδευτική πρακτική (*ἔκ τε τῆς ἐμποδὼν παιδείας)*μόνο ταραχή μπορεί να προκαλέσει στον ερευνητή, γι’ αυτό και προσωρινά προσπερνάται.

Η έννοια που φαίνεται να διαπερνά όλο τον προβληματισμό τού Αριστοτέλη σχετικά με την παιδεία είναι εκείνη τής αρετής. Γίνεται αντιληπτό ότι όλες οι διχογνωμίες σχετικά με την παιδεία περιστρέφονται γύρω από το θέμα αυτό. Αρχικά, αναφέρεται ως απώτατο τέλος τής παιδείας η αρετή ή ο άριστος βίος *(οὔτε πρὸς ἀρετὴν οὔτε πρὸς τὸν βίον τὸν ἄριστον).*Ακουλούθως,εισάγει το δίλημμα: διανοητική ή ηθική αρετή *(οὐδὲ φανερὸν πότερον πρὸς τὴν διάνοιαν πρέπει μᾶλλον ἢ πρὸς τὸ τῆς ψυχῆς ἦθος)*. Τέλος, εφόσον μία από τις κατευθύνσεις τής παιδείας τού καιρού του («ἐμποδὼν παιδείας») είναι η αρετή *(«τὰ τείνοντα πρὸς ἀρετήν»)* ο φιλόσοφος θέτει το ερώτημα «ποιο το περιεχόμενο τής έννοιας αρετή;» *(περί τε τῶν πρὸς ἀρετὴν οὐθέν ἐστιν ὁμολογούμενον).*

Εξάλλου, παρά τις διχογνωμίες, η αρετή συνιστά αδιαφιλονίκητο διδακτικό στόχο, ο οποίος υποβάλλεται από το απώτατο τέλος τής πολιτικής κοινωνίας, την ευδαιμονία. Η στόχευση σ’ αυτό το συλλογικό αγαθό δηλώνεται εμφαντικά με την επανάληψη τού απροσώπου ρήματος δεῖ στο κείμενο («*δεῖ μὴ λανθάνειν»,*«*ὑπολαμβάνουσι δεῖν μανθάνειν τοὺς νέους»,*«*δῆλον οὐδὲν πότερον ἀσκεῖν δεῖ»,*«*τὰ ἀναγκαῖα δεῖ διδάσκεσθαι τῶν χρησίμων»,* «*ὅτι δὲ οὐ πάντα (δεῖ διδάσκεσθαι»,*«*τῶν τοιούτων δεῖ μετέχειν ὅσα τῶν χρησίμων ποιήσει τὸν μετέχοντα μὴ βάναυσον», «Βάναυσον δ' ἔργον εἶναι δεῖ τοῦτο νομίζειν»).*Με αυτή τη δεοντολογική διατύπωση, υπογραμμίζεται η κοινωνική αναγκαιότητατού κατάλληλου εκπαιδευτικού προγράμματος που θα διαμορφώσει πολίτες ενάρετους.

**Β3.**

α. 2

β. 1

γ. 6

δ. 7

ε. 3

στ. 4

ζ. 8

η. 10

θ. 9

ι. 5

**Β5.** Ο Αριστοτέλης, συνοψίζοντας τις απόψεις και τα επιχειρήματα που έχει εκθέσει, επαναλαμβάνει τα συμπεράσματα που έχουν προκύψει. Οι ιδέες που αναπτύσσονται στο μεταφρασμένο απόσπασμα φαινομενικά αντιφάσκουν προς τη διατύπωση τού Σταγειρίτη στο πρωτότυπο κείμενο.

Τα συμπεράσμα­τα ότι «η πόλη ήρθε στην ύπαρξη εκ φύσεως» και ότι «η πόλη προη­γείται αξιολογικά από το κάθε επιμέρους άτομο» εκφέρονται σε άμεση συνάρτηση μεταξύ τους, αφού λειτουργούν ως προ­κείμενες προτάσεις ενός συλλογισμού που οδηγεί και πάλι στο συμπέρασμα ότι ο άνθρωπος είναι φύσει πολιτικό ον. Ο άνθρωπος δεν είναι αυτάρκης από τη φύση του («*ο καθένας μας χωριστά δεν είναι αυτάρκης*») και γι' αυτό το λόγο α­ποτελεί μέρος ενός «όλου», εξαρτημένου άμεσα από αυτό, εφόσον η λειτουρ­γία του ως ανθρώπου εξασφαλίζεται μόνο, αν υπάρχει και λειτουργεί το «όλον» (πόλη) («*το κάθε μεμονωμένο άτομο θα βρεθεί στην ίδια ακριβώς κατάσταση που βρίσκονται, γενικά, τα μέρη προς το όλον*»).

Προς επίρρωση της παραπάνω συνεπαγωγής ο Αριστοτέλης παραθέτει και μία εκ του αντιθέτου απόδειξη, επαναλαμβάνοντας όσα είπε προηγουμένως για τον ἄπολιν. Ο αυτάρκης εκτός πόλεως άνθρωπος, αφού δε λειτουργεί στο πλαίσιο της πό­λης, δε λειτουργεί ως άνθρωπος. Κατ΄ ευφημισμόν τότε κάποιος θα τον ονόμαζε άνθρωπο και όχι κατ' ουσίαν. Αν απουσιάζει η ανθρώπινη φύση, όμως, είναι ή άγριο ζώο ή θεός («*ο άνθρωπος που δεν μπορεί να ζει μαζί με άλλους σε κοινότητα, ο άνθρωπος που λόγω αυτάρκειας αισθάνεται πως δεν του λείπει τίποτε, αυτός ο άνθρωπος δεν αποτελεί με κανέναν τρόπο μέρος της πόλης - έ­νας τέτοιος όμως άνθρωπος είναι, τότε, ή ζώο ή* *θεός*»).

Η διατύπωση *«*ὁ δὲ πρῶτος συστήσας μεγίστων ἀγαθῶν αἴτιος*»* στο πρωτότυπο  κείμενο  φαινομενικά αντιφάσκει προς τα προηγούμενα, υπό την έννοια ότι αναιρεί την αριστοτελική θέση ότι η πόλη υπάρχει εκ φύσεως. Ωστόσο, με τη φράση αυτή ο Αριστοτέλης εννοεί ότι για την σύσταση της πόλης είναι απαραίτητη η σύμπραξη του ανθρώπου. Είναι προφανές ότι η φύση έδωσε στον άνθρωπο την τάση (φυσικά «όπλα») να συμβιώνει με άλλους ανθρώπους και να οργανώνει κοινωνίες (δυνάμει), όμως ο άνθρωπος ήταν αυτός που πρώτος έκανε πραγματικότητα αυτή την τάση (ενεργεία). Με άλλα λόγια, η οργάνωση, η συγκρότηση της πόλης δεν έγινε αυτόματα, αλλά προαπαιτούσε την ενέργεια ανθρώπου ευεργέτου, προικισμένου με λόγο (ενδιάθετο και έναρθρο).

Μάλιστα, με το επίθετο «πρῶτος» ο Αριστοτέλης προβάλλει εμφαντικά και συμβολικά τη συ­γκεκριμένη ιστορική στιγμή της δημιουργίας της πόλης-κράτους από τον άν­θρωπο.Επομένως, οι πανάρχαιοι ιδρυτές των διαφόρων πόλεων, για τους οποίους καθεμιά είχε τις δικές της μυθολογικές παραδόσεις, λειτούργησαν ως καταλύτης της φυσικής εξέλιξης.

Είναι, λοιπόν, κατανοητό ότι για την συγκρότηση της πόλης είναι απαραίτητη η συνεργασία της φύσης και της τέχνης των ανθρώπων. Συνεπώς, η πρόταση αυτή συμπληρώνει τις απόψεις του φιλοσόφου για τη φυσική προέλευση της πόλης.

κανούς να συμβάλλουν αποφασιστικά στην επίτευξη τής ευδαιμονίας.

ΑΓΝΩΣΤΟ ΜΕΤΑΦΡΑΣΗ ΚΑΙ ΣΥΝΤΑΚΤΙΚΟ

**Αυτά αφου σκεφτειτε ολοι εσεις ,Αθηναιοι, και αφου αναλογιστείτε τις σημερινες περιστασεις που απαιτουν εμπιστοσυνη και όχι δωροδοκιες ,πρεπει να μισειτε τους κακους,να διωξετε από την πολη τα μισητα αυτά προσωπα ,τα οποια την ατιμαζουν και να δειξετε σε ολους τους ανθρωπους ότι δεν καταστραφηκε ο λαος μαζι με μερικους από τους ρητορες και στρατηγους ,ουτε παρασυρεται από τις γνωμες των αλλων,επειδη γνωριζετε ότι με τη δικαιοσυνη και την ομονοια μεταξυ μας ,εφόσον οι θεοι είναι ευμενεις προς εμας**,αν μερικοι επιτιθενται εναντιον μας αδικα ,ευκολα θα τους αποκρουσουμε. με τη δωροδοκια όμως και την προδοσια και τα παρομοια κακα που υπαρχουν σε τετοιυς ανθρωπους,καμμια πολη δεν θα σωνοταν.

4.χρονικη μτχ:επει υμεις ελογισασθε

 Υποθ.:εάν οι θεοι ωσι …αμυνουμεθα κλπ (σωστη και η χρονικουποθετικη)-προσδοκωμενο

Β.μισειτε τους πονηρους

 Ανειλετε τα τοιαυτα θηρια…(κυριες επιθυμιας)

Γ. προσδοκωμενο

Υπ:εάν επιτιθωνται –αποδ:αμυνουμεθα/αν σωθειη

Συνθετος πλαγιασμενος υπ.λογος(οι αποδοσεις στις δευτερευουσες ειδικες)